16 ก.ค.59
จากอุดรมาถึงหนองคายบ่าย 3 กว่าๆ เช็คอินเข้าที่พักเก็บกระเป๋าข้าวของเข้าห้องให้เรียบร้อย
เคลียร์รถให้ว่างจะได้ไปช็อปที่ตลาดท่าเสด็จกัน 
อ้าว...ได้เวลามื้อเย็นอีกแล้ว ไม่รู้เหนือรู้ใต้อย่างเราก็ต้องพึ่งพาแอพวงในอีกนั่นแหละ
และแล้วเราก็เลือกที่นี่...ครัวคูณเก้า
เลือกนั่งโซนริมน้ำ จะได้ชมบรรยากาศพระอาทิตย์ตกดินริมฝั่งโขง และชมวิวฝั่งลาวเพื่อนบ้านเรา
เมนูอาหารรายการมากมาย ที่มากสุดเห็นจะเป็นปลา ...ปลาริมโขง
# ปลาคังลวก - ปลาคังสดๆ เนื้อเด้ง จิ้มน้ำจิ้มไม่เผ็ดมาก
# ต้มยำปลาโจกน้ำใส - ไม่เผ็ดมากเช่นกัน 
# ข้าวผัดกุ้ง - กุ้งที่นี่ตัวใหญ่เหมือนกันนะ
# ไก่ผัดเม็ดมะม่วง - ธรรมดาทั่วไป
# กุ้งผัดเห็ดโคน - รสชาติดี กุ้งก็สด
# ยำปลาดุกฟู - ชอบมาก รสชาติอร่อยถูกปากที่สุดในมื้อนี้ มีเนื้อส้มโอโรยหน้ามาให้ด้วย
# ทอดมันรัยซักอย่าง - กรอบนอกนุ่มใน
สั่งตอนที่เรามัวแต่ไปถ่ายรูป ตอนชิมก็จำไม่ได้ว่าถามชื่ออาหารด้วยมั๊ย แต่ตอนนี้...ที่กำลังรีวิว ลืมแล้วอ่ะ
ด้วยความที่อิ่มมากจากอาหารเวียตนามตอนกลางวัน หรือเป็นเพราะตัวเราไม่ค่อยถูกปากกับปลาน้ำจืดซักเท่าไหร่
มื้อนี้เลยรู้สึกว่าไม่ค่อยจะเอ็นจอยอีทติ้งเท่าใดนัก